钦定古今图书集成/理学汇编/文学典/第077卷 > 王钦臣
## 钦定古今图书集成/理学汇编/文学典/第077卷 > 王钦臣

按《宋史王洙传》：“洙子钦臣，字仲至，清亮有志操，以文
贽欧阳修，修器重之。用荫入官，文彦博荐试学士院，
赐进士及第，历陕西转运副使。元祐初，为工部员外
郎。奉使高丽还，进太仆少卿，迁秘书少监。开封尹钱
勰入对，哲宗言：‘比阅书诏，殊不满人意，谁可为学士
者’？勰以钦臣对。哲宗曰：‘章惇不喜’。乃以勰为学士，钦”
臣领开封，改集贤殿修撰、知和州，徙饶州，斥提举太
平观。徽宗立，复待制、知成德军。卒，年六十七。钦臣平
生为文至多，所交尽名士。性嗜古，藏书数万卷，手自
雠正，世称善本。